Žiezdrių kraštovaizdžio draustinis
Žiezdrių kraštovaizdžio draustinis – valstybinis gamtinis draustinis Lietuvoje, Utenos rajone, 3 km į pietus nuo Tauragnų, vakariau Žiezdrių, aplink Grašių kaimą. Įsteigtas 1988 m. Draustinis įsteigtas siekiant išsaugoti raiškų keiminių didžkalvių kraštovaizdį su aukščiausiu Aukštaičių aukštumoje Piliakalnio kalnu. Natura 2000 objektas (Gegužiakalnio miškas), kur saugomos žolių turtingų eglynų, šienaujamų mezofitų pievų, pelkinių miškų, pelkėtų lapuočių miškų, vakarų taigos buveinės.